Diari Oficial de la Generalitat Valenciana


Sumari del DOGV 8320, del 19-06-2018 (2018/5974)

Extracte de la Resolució de 14 de juny de 2018, de la Conselleria d'Educació, Investigació, Cultura i Esport, per la qual es compensa, a les universitats públiques de la Comunitat Valenciana, la part no finançada a càrrec dels pressupostos generals de l'Estat de les beques de matrícula de la convocatòria, aprovada per la Resolució de 3 d'agost de 2017, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2017-2018, per a estudiants que cursen estudis postobligatoris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8320

Data del DOGV
:   19-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5974


Data del document
:   14-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 14 de juny de 2018, de la Conselleria d'Educació, Investigació, Cultura i Esport, per la qual es compensa, a les universitats públiques de la Comunitat Valenciana, la part no finançada a càrrec dels pressupostos generals de l'Estat de les beques de matrícula de la convocatòria, aprovada per la Resolució de 3 d'agost de 2017, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2017-2018, per a estudiants que cursen estudis postobligatoris. [2018/5974]  
BDNS (identif.): 403855.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/GE/es/index  
  
  
Primer. Beneficiaris   
Podran ser beneficiaris d'aquestes beques els que estiguen matriculats en les universitats públiques de la Comunitat Valenciana i hagen resultat beneficiaris d'una beca de matrícula de la convocatòria, aprovada per Resolució de 3 d'agost de 2017, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2017-2018, per a estudiants que cursen estudis postobligatoris (BOE núm.190, de 10.08.2017).  
  
Segon. Objecte  
1. La beca consistirà en l'import de la part de la matrícula no compensada a les universitats públiques de la Comunitat Valenciana pel Ministeri d'Educació, Cultura i Esport, dels alumnes beneficiaris a què fa referència l'apartat primer d'aquest extracte.  
  
2. El dit import consistirà en una quantitat per alumne becat igual a la diferència entre l'import de la taxa de matrícula establit en el Decret 108/2017, de 28 de juliol, del Consell, pel qual es fixen les taxes a satisfer per la prestació de serveis acadèmics universitaris per al curs 2017/2018 (DOGV 8104, 11.08.2017), i el preu públic fixat per a la titulació corresponent en el curs 2011/2012, actualitzat en un 1 % de conformitat amb el que preveu la disposició addicional tercera del Reial decret 726/2017, de 21 de juliol, pel qual s'establixen els llindars de renda i patrimoni familiar i les quanties de les beques i ajudes a l'estudi per al curs 2017-2018, i es modifica el Reial decret 1721/2007, de 21 de desembre, pel qual s'establix el règim de les beques i ajudes a l'estudi personalitzades (BOE, núm. 174, de 22.07.2017).  
  
3. En el cas de noves titulacions de grau que no existiren en el curs 2011/2012, l'import corresponent a les mateixes serà el dels preus públics fixats en el dit curs 2011/2012 per a les titulacions del mateix grau d'experimentalitat.  
4. En el cas de noves titulacions de màster universitari que no existiren en el curs 2011/2012 per a les que el Decret 108/2017, abans citat, no establix el grau d'experimentalitat a què s'adscriuen, l'import a compensar serà d'11,25 euros per crèdit matriculat, excepte per als màsters amb preu o grau d'experimentalitat excepcional.  
  
  
Tercer. Bases reguladores  
Ordre 20/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la tramitació de les beques, per les quals es compensen les universitats públiques de la Comunitat Valenciana per a la part no finançada a càrrec dels pressupostos generals de l'Estat de les beques de matrícula del sistema general de beques i ajudes a l'estudi concedides pel Ministeri d'Educació, Cultura i Esport.  
El text es troba disponible en l'adreça web:  
http://www.ceice.gva.es/va/web/universidad/ayudas-y-becas  
  
Quart. Quantia  
Es destina un import global màxim d'22.278.878 - (onze milions tres-cents mil euros).  
  
Cinqué. Sol·licitud i certificació  
Les universitats públiques de la Comunitat Valenciana sol·licitaran a la Direcció General d'Universitat, Investigació i Ciència la compensació, acompanyada d'un certificat acreditatiu del nombre d'estudiants beneficiaris de la beca de matrícula.  
La dita sol·licitud haurà de ser remesa a la Direcció General d'Universitat, Investigació i Ciència amb anterioritat al 30 de juny de 2018.  
  
  
València, 14 de juny de 2018.- El conseller d'Educació, Investigació, Cultura i Esport: Vicent Marzà Ibáñez.